《再呈仲庸》
宋代·裘万顷

芳枝莫遣风吹折，要看枝头千点雪。
孤山畴昔盛开时，十里香颸飞不绝。
蹇驴乌帽照霜颠，长吟竟日溪桥边。
自从和靖收声后，一时翰墨归坡仙。
只今往事飞鸿送，寂寞四湖投老梦。
花开花落谩伤心，明月清湍谁与弄。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。